Iz Volkswagena su ranije ovaj mjesec rekli da su odgodili svoju odluku da grade novu tvornicu u Turskoj

Nakon što se u hrvatskim medijima pojavila informacija da njemački proizvođač automobila Volkswagen planira uložiti više od milijardu eura u svoju novu tvornicu, a da u bitku ulazi i Hrvatska, nešto malo drugačiju izjavu dao je Volkswagenov šef proizvodnje Andreas Tostmann.

VEZANI ČLANAK

Sadržaj se nastavlja...

Iz Volkswagena su ranije ovaj mjesec rekli da su odgodili svoju odluku da grade novu tvornicu u Turskoj zbog međunarodnih kritika na turske vojne operacije u Siriji. Ipak, Trostmann je u utorak rekao da trenutno ne traže drugu lokaciju.

"Pratimo razvoj događaja, planovi u Turskoj su 'na čekanju'. Trenutačno aktivno ne tražimo alternativne lokacije", rekao je Trostmann, prenosi Reuters.

Podsjetimo, kako je jutros pisao Večernji list, pozivajući se na izvore iz Ministarstva gospodarstva Hrvatska bi trebala ući u novi krug pregovora Volkswagena oko navedene investicije s drugim zainteresiranim zemljama - Srbijom, Bugarskom i Rumunjskom.